Na osnovu člana 24. alineja 11. Statuta Obrtničke komore Kantona Sarajevo (OKKS), Skupština Obrtničke komore Kantona Sarajevo na sjednici održanoj dana 11.04.2026. godine  donosi: 
P R A V I L N I K
O visini naknada, nagrada i putnih troškova za angažman u Skupštini, Upravnom odboru, Nadzornom odboru i drugim tijelima Komore

Član 1.

Ovim Pravilnikom se  utvrđuje vrsta i visina naknade, nagrada, dnevnica i putnih troškova, kao i načina isplate u Skupštini, Upravnom odboru, Predsjedniku Komore, Nadzornom odboru  i drugim tijelima Komore.
Član  2.

Naknade:
Naknade se utvrđuju za članove Skupštine, Upravnog odbora, Nadzornog odbora, Sudu časti, Predsjedniku Komore, te vanjske stručne saradnike.
Naknade članovima će se priznavati isključivo uz prisustvo sjednicama tijela čiji su članovi
Članovi Skupštine:
Naknada za člana Skupštine je 250,00 KM za rad (prisutnost) na svakoj sjednici Skupštine. Predsjedniku Skupštine pripada naknada od 300,00 KM po svakoj održanoj sjednici.
Predsjedniku Komore:

Predsjednik ima pravo na nadoknadu za svoj rad  u OK Kantona Sarajevo u iznosu od 400,00 KM mjesečno, kao pravičnu naknadu za provedeno vrijeme radeći na poslovima i zadacima neophodnim za realizaciju zacrtanih ciljeva Komore (povremeni rad).
Upravni odbor:

Članu Upravnog odbora pripada mjesečna naknada od 250,00 KM bez obzira na broj sjednica koje će se mjesečno održati. Predsjedniku Upravnog odbora pripada naknada od  300,00 KM mjesečno. 

Nadzorni odbor:

Članu Nadzornog odbora pripada naknada od 250,00 KM po svakoj održanoj sjednici.  Predsjedniku Nadzornog odbora pripada naknada od 300,00 KM po svakoj održanoj sjednici.

Sud časti:

Članovima  Suda časti pripada naknada od 50,00 KM po svakoj održanoj sjednici. Predsjedniku Suda časti pripada nadoknada od 100,00 KM po svakoj održanoj sjednici.

Vanjski stručni saradnici:

Vanjski stručni saradnici imaju pravo za svoj rad pod uslovom da obavljaju stručne poslove privremeno ili povremeno za potrebe Komore ili tijela Komore, a prema Zakonu o radu FBiH.
Za svaki angažman vanjskog saradnika sklapa se Ugovor o obavljanju povremenih ili privremenih poslova.

Visina naknade može iznositi najviše do visine prosječne plaće u FBiH, o čemu odlučuje Upravni odbor.
Nagrade:

Nagrade se ne mogu dodjeljivati u novcu, ali se mogu dodjeljivati u obliku priznanja, zahvalnica ili povelja za naročite zasluge u razvoju OK Kantona Sarajevo.

Putni troškovi:
Članovi Skupštine, Upravnog  i Nadzornog odbora, te uposlenici  Komore imaju pravo na naknadu putnih troškova.
Putni troškovi se priznaju za prijevoz autobusom, vozom, avionom i vlastitim automobilom.

Visina naknade za korištenje vlastitog automobila iznosi 15% od cijene jedne litre goriva po pređenom kilometru, prema najkraćoj udaljenosti.
Način isplate:

Sa svakim članom koji ostvari pravo na naknadu i putne troškove sklapa se Ugovor o djelu, na osnovu kojeg se vrši virmanska uplata sredstava na žiro račun potpisnika ugovora.
Član 3.

            Kod isplate naknada i putnih troškova mora se voditi računa o poštivanju važećih zakona o materijalno-finansijskom poslovanju, računovodstvu i drugih propisa.
Član 4.

Ova Pravilnik stupa na snagu danom donošenja, a primjenjivat će se kada za to budu stvorene materijalno-finansijke pretpostavke.

Sarajevo, 11.04.2026.godine






           V.d. predsjednika skupštine

           Adnan  Jusić, bachelor prava
